ΓΡΑΠΤΗ ΕΡΩΤΗΣΗ E-2649/01

υποβολή: Frank Vanhecke (NI) προς το Συμβούλιο

(3 Οκτωβρίου 2001)

Θέμα: Προβλήματα στο Ζιμπάμπουε

Στην πρόσφατη Διάσκεψη για το ρατσισμό στο Durban της Νοτίου Αφρικής, οι συμμετέχοντες αφιέρωσαν ιδιαίτερη προσοχή στην ιστορική ενοχή του δυτικού κόσμου έναντι της Αφρικανικής Ηπείρου.

Σήμερα, στο Ζιμπάμπουε, χιλιάδες λευκοί αγρότες είναι θύματα μιας ρατσιστικής πολιτικής απαλλοτριώσεων εκ μέρους του Προέδρου Mugabe.

Μπορεί να αναφέρει το Συμβούλιο εάν οι εκπρόσωποι της Ευρωπαϊκής Ένωσης στη Διάσκεψη του Durban αναφέρθηκαν επισήμως ή ανεπισήμως στα προβλήματα αυτά·

Εάν ναι, ποια συμπεράσματα εξήχθησαν από τις συζητήσεις αυτές·

Ανεξαρτήτως της Διάσκεψης του Durban, η κατάσταση στο Ζιμπάμπουε παραμένει λίαν επίκαιρη. Ποια πίεση προτίθεται να ασκήσει το Συμβούλιο και ποια μέτρα θα θέσει σε δράση προκειμένου να τεθεί τέρμα στην εθνική εκκαθάριση που διεξάγεται στη χώρα αυτή·

Απάντηση

(12 Φεβρουαρίου 2002)

Οι αντιπρόσωποι της ΕΕ στο Durbanπήρξαν πολύ απασχολημένοι με τις δυσκολότατες συζητήσεις που διεξήχθησαν στο πλαίσιο της ίδιας της Διάσκεψης η οποία, εξ άλλου, δεν αφορούσε καμία συγκεκριμένη χώρα. Συνεπώς, κατά τη Διάσκεψη κατά του ρατσισμού του Durban, στη Νότιο Αφρική, δεν συζήτησαν τα προβλήματα του ρατσισμού κατά των λευκών αγροτών στο Ζιμπάμπουε.

Το Συμβούλιο της 25ης Ιουνίου εξέφρασε την ανησυχία του για τις πρόσφατες εξελίξεις στο Ζιμπάμπουε και ανέφερε τους τομείς στους οποίους θα πρέπει να σημειωθεί ουσιαστική πρόοδος εντός δύο μηνών: τερματισμός της πολιτικής βίας και της επίσημης ενθάρρυνσής της, έκκληση προς την ΕΕ προκειμένου να παράσχει

βοήθεια να εξασφαλίσει την παρακολούθηση της διεξαγωγής εκλογών προσεχώς, λήψη μέτρων για τη διασφάλιση της ελευθερίας των μέσων μαζικής ενημέρωσης, ανεξαρτησία της δικαστικής εξουσίας και τήρηση των αποφάσεών της και, τέλος, τερματισμός της παράνομης κατοχής ιδιωτικών ιδιοκτησιών. Το Συμβούλιο ανέλαβε τη δέσμευση να θεσπίσει τα κατάλληλα μέτρα σε περίπτωση που δεν σημειωθεί καμία πρόοδος εντός της προθεσμίας αυτής.

Το Συμβούλιο της 8ης Οκτωβρίου 2001 ανέφερε εκ νέου τις ανησυχίες που του προκαλεί η κατάσταση στο Ζιμπάμπουε και ιδίως την έλλειψη προόδου στους πέντε τομείς που έχειποδείξει το Συμβούλιο. Αποφάσισε να επανέλθει στο ζήτημα αυτό μετά τηνπουργική συνεδρίαση της 22ας Οκτωβρίου 2001 μεταξύ της Τρόικας της ΕΕ με επικεφαλής τον κ. Louis Michel, Πρόεδρο του Συμβουλίου, αναπληρωτή Πρωθυπουργό και Υπουργό Εξωτερικών του Βελγίου και του κ. I.S.G. Mudenge, Υπουργό Εξωτερικών του Ζιμπάμπουε.

Στις 29 Οκτωβρίου 2001, το Συμβούλιο εξέτασε την εξέλιξη της κατάστασης στο Ζιμπάμπουε με γνώμονα τις βασικές ανησυχίες που είχε εκφράσει κατά τη σύνοδο της 25ης Ιουνίου και διαπίστωσε ότι δεν έχει σημειωθεί απτή πρόοδος. Επανέλαβε ότι η Ευρωπαϊκή Ένωση είναι διατεθειμένη να βοηθήσει το Ζιμπάμπουε κατά την προετοιμασία και τη διεξαγωγή των εκλογών με διερευνητική αποστολή. Το Συμβούλιο αποφάσισε επίσης να κινήσει τη διαδικασία διαβουλεύσεων η οποία προβλέπεται στο άρθρο 96 της Συμφωνίας του Κοτονού, προκειμένου να ενισχύσει τον διεξαγόμενο πολιτικό διάλογο. Με την ευκαιρία αυτή, η Ευρωπαϊκή Ένωσηπενθύμισε ότι θα μεριμνήσει όλως ιδιαιτέρως ώστε να εξασφαλίσει τον συντονισμό και τη συμπληρωματικότητα με τις προσπάθειες της SADC και της διαδικασίας της Abuja έναντι του Ζιμπάμπουε.